Diari Oficial de la Generalitat Valenciana


Sumari del DOGV 7315, del 11-07-2014 (2014/6489)

RESOLUCIÓ de 30 de juny de 2014, de la Direcció General de Medi Natural, per la qual s'establixen les normes per a la pesca de l'angula en la temporada 2014-2015.
------------------------------------------------------------------------------------------------------------------------------------------------------------------

### Dades del document

Número de DOGV
:   7315

Data del DOGV
:   11-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6489


Data del document
:   30-06-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 30 de juny de 2014, de la Direcció General de Medi Natural, per la qual s'establixen les normes per a la pesca de l'angula en la temporada 2014-2015.  
 [2014/6489]  
D'acord amb el que preveu la disposició transitòria tercera del Decret 3/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) a l'àmbit de la Comunitat Valenciana, resolc:  
  
Primer  
L'exercici de la pesca de l'angula per a la temporada 2014-2015 es fixa per a la zona maritimoterrestre, als llocs, nombre de postes i organitzacions pesqueres preferents que es determinen a continuació.  
  
  
Zona Localitat Nombre de postes Organització pesquera preferent  
El Pujol València 32 Confraria de Pescadors  
El Perellonet València 18 Antiga Confraria de Pescadors del Perellonet  
El Perelló València/  
Sueca 8 Associació Angulera Marges Gola del Perelló  
Gola del Rei Sueca 8 Associació Angulera del Mareny de Barraquetes, Sueca i Cullera  
Sant Llorenç Cullera 3 Associació Angulera del Mareny de Barraquetes, Sueca i Cullera  
Riu Vaca Xeraco 3 Associació Angulera del Mareny de Barraquetes, Sueca i Cullera  
Riu del Bullent Oliva 1 Confraria de Pescadors del Riu Molinell  
Riu del Molinell Oliva/Pego 4 Confraria de Pescadors del Riu Molinell  
Gola del Trenc Torreblanca 5 Societat Esportiva de Pescadors d'Angula El Trenc-Torreblanca  
Gola de Casablanca i Almenara Almenara  
La Llosa 3  
4 Associació de Pesca d'Angula CB La Llosa  
  
  
  
Segon  
En cada posta només podrà col·locar-se un monot homologat.  
  
Tercer  
Sense perjuí del que indiquen els plecs de condicions particulars que de manera específica regulen l'activitat pesquera en cada zona, el període hàbil de pesca serà el comprés entre l'1 de desembre de 2014 i el 31 de març de 2015.  
  
Quart  
Només es podrà pescar des del crepuscle civil vespertí fins al crepuscle civil matutí, dels diumenges als dilluns, dels dilluns a dimarts i dels dimecres a dijous que no coincidisquen en dies festius.  
  
Quint  
Els servicis dependents d'esta direcció general, els dimarts, podran capturar angules a les goles de la Comunitat Valenciana, des de la posta fins a l'eixida de sol, i es destinaran les captures a la repoblació i experimentació en centres oficials.  
  
Sext  
Es prohibix la pesca de l'angula en llocs no previstos en l'article 1, així com la pesca per persones que no estiguen expressament autoritzades.  
Sèptim  
La presentació, per les organitzacions pesqueres, de sol·licituds per a l'adjudicació de la pesca de l'angula s'efectuarà, en esta temporada, als servicis territorials de la Conselleria d'Infraestructures, Territori i Medi Ambient de la província respectiva.  
El termini de presentació de les sol·licituds serà des de l'endemà de la publicació en el Diari Oficial de la Comunitat Valenciana fins al 30 de setembre de 2014.  
  
Octau  
Cada organització pesquera haurà de presentar una instància, que serà facilitada als servicis territorials, acompanyada d'una relació on figuren els pescadors que hagen obtingut una autorització per a la pesca de l'angula l'any anterior, i una altra amb les noves autoritzacions sol·licitades si n'hi ha. Tant la sol·licitud com les relacions hauran d'anar firmades i segellades pel president de la societat.  
En ambdós relacions han de figurar el nom i cognoms, professió, domicili, municipi, número de DNI i número d'afiliació de la Seguretat Social.  
S'hi han d'adjuntar fotocòpies compulsades de cada un dels DNI, afiliació a la Seguretat Social i certificat d'homologació del monot.  
La direcció territorial corresponent autoritzarà l'organització pesquera, en representació dels pescadors inclosos en les relacions esmentades adés.  
  
Nové  
Continuarà en vigor durant este període la concessió per a l'aprofitament de la pesca de l'angula de les goles del Rei, de Sant Llorenç i del riu Vaca.  
  
Deu  
Qualsevol infracció a les normes vigents suposarà el decomís de l'art utilitzat i la retirada de l'autorització corresponent, d'acord amb el que disposa la Llei de 20 de febrer de 1942, de Pesca Fluvial, i la resta de normativa concordant en la matèria.  
  
Onze  
Es faculten els directors territorials per a dictar normes complementàries referents a esta resolució.  
Esta resolució entrarà en vigor el dia que es publique en el Diari Oficial de la Comunitat Valenciana.  
  
Contra esta resolució, que no posa fi a la via administrativa es pot presentar un recurs d'alçada davant la secretària autonòmica d'Infraestructures, Territori i Medi Ambient, en el termini d'un mes des del dia que es publique en el Diari Oficial de la Comunitat Valenciana, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de juny de 2014.- La directora general de Medi Natural: Salomé Pradas Ten.